Taalgebruik: aasvoël, buffel, fossiel(Foto’s: Pixabay) Metafore is woorde wat mense in een woord beskryf, gegrond op sekere karaktereienskappe of op grond van wat hulle doen. Hierdie woorde is figuurlike beskrywings van persone, waar die eienskappe van ŉ ander saak metafories op mense oorgedra is. Hier is enkele voorbeelde: aasvoël – iemand wat op ander teer, wat ander misbruik baanbreker – iemand wat voorloop in ŉ belangrike saak, wat eerste iets vernuwends doen belhamel – iemand wat die leier van kwajongens of oproermakers is buffel – ŉ nors, ongepoetste of kortaf persoon fossiel – iemand wat aan verouderde idees vasklou geitjie – iemand wat baie kwaai is geluksvoël – iemand wat baie gelukkig is heethoof – iemand wat in sy ywer te ver gaan, ŉ opvlieënde persoon jakkals – iemand wat baie skelm is jansalie – ŉ lamsakkige persoon kapokhaantjie – ŉ selfversekerde, parmantige meneer knapsakboer – iemand wat op baie klein skaal boer laventelhaan – iemand wat sy uiterlike oordrewe versorg maltrap – iemand wat uitbundig verspot is naguil – iemand wat ure lank in die nag wakker bly parasiet – iemand wat op ander mense teer rammetjie-uitnek – iemand wat grootpraat, voor op die wa is spekskieter – iemand wat leuens vertel swartskaap – iemand wat sy familie of groep (kollegas of spanmaats) in die skande steek terggees – iemand wat graag ander mense terg tjekboekboer – iemand wat net vir die genot daarvan boer trapsoetjies – iemand wat baie stadig is uilspieël – iemand wat poetse bak en soos ŉ harlekyn lyk en optree vlagswaaier – ŉ oordrewe patriotiese persoon voorbok – die een wat die leiding neem windlawaai – iemand wat grootpraat en nie veel beteken nie wynvlieg – iemand wat baie alkohol drink Hierdie inligting is oorspronklik in Pharos Afrikaansgids gepubliseer. Skaf gerus dié gids aan: Uitgewer: Pharos Prys: R295-00* *Prys onderhewig aan verandering Koop die boek nou by Graffiti Boeke vir slegs R236-00